Astroworld

«Astroworld», ամերիկացի ռեփեր, երգերի հեղինակ և ձայնային պրոդյուսեր Թրևիս Սքոթի երրորդ ստուդիական ալբոմ։ Այն թողարկվել է 2018 թվականի օգոստոսի 3-ին Cactus Jack Records և Grand Hustle Records լեյբլերում, իսկ տարածվել՝ Epic Records-ի կողմից։ Ալբոմը հետևել է իր երկրորդ ստուդիական ալբոմին՝ «Birds in the Trap Sing McKnight»-ին (2016), և Quavo-ի հետ նրա համագործակցական ալբոմին՝ «Huncho Jack, Jack Huncho»-ին (2017)։
Ալբոմը ներառել է Քիդ Քադիի, Ֆրենկ Օուշենի, Դրեյքի, The Weeknd-ի, Ջեյմս Բլեյքի, Ֆիլիպ Բեյլիի, 21 Savage-ի, Swae Lee-ի, Gunna-ի, Nav-ի, Quavo-ի, Takeoff-ի, Juice Wrld-ի, Sheck Wes-ի և Դոն Թոլիվերի վոկալները։ Արտադրությամբ զբաղվել են մի շարք պրոդյուսերներ, ներառյալ Մայք Դինին, Ալեն Ռիթերին, Hit-Boy-ին, WondaGurl-ին, Tay Keith-ին, Tame Impala-ին, Ֆրենք Դյուքսին, Sonny Digital-ին և Thundercat-ին։
Ալբոմի անվանումն ընտրվել է Six Flags AstroWorld արդեն գոյություն չունեցող թեմատիկ այգու պատվին, որը մինչ իր փակումը գտնվում էր Տեխաս նահանգի Հյուստոն քաղաքում։ Սքոթը նպատակ է ունեցել ստանալ «երեխաներին զվարճանքների այգուց զրկելու» հնչողությունը։ Նա նաև նկարագրել է ալբոմը, որպես նրա դեբյուտային՝ «Rodeo» (2015) ալբոմի շարունակություն։ «Astroworld»-ը հիփ հոփ ալբոմ է, որը ներառում է թրեպ և փսիխոդելիկ երաժշտության տարրեր։ Ալբոմը աջակցվել է 4 սինգլներով՝ «Butterfly Effect», «Sicko Mode», «Yosemite» և «Wake Up» երգերով։
«Astroworld»-ը ստացել է միջազգային ճանաչում և առևտրային հաջողության է հասել, դեբյուտելով ամերիկյան Billboard 200-ի առաջին հորիզոնականին 537000 վաճառված օրինակներով։ Այն եռակի պլատինե է հավաստագրվել Ձայնագրող ընկերությունների ամերիկյան ասոցիացիայի (RIAA) կողմից։ 2019 թվականին այն առաջադրվել է Գրեմմի մրցանակին «Լավագույն ռեփ ալբոմ» անվանակարգում այն ժամանակ, երբ «Sicko Mode» երգը մրցանակներ է սատցել «Լավագույն ռեփ ելույթ» և «Լավագույն ռեփ երգ» անվանակարգերում։ Ալբոմն անվանվել է 2018 թվականի և տասնամյակի լավագույն ալբոմների մեկը մի շարք հրատարակությունների կողմից։


== Նախարտադրություն ==
Ալբոմի անվանման մասին հայտարարվել է 2016 թվականի մայիսին և, ի սկզբանե, պլանավորվել է այն թողարկել 2017 թվականին։ Ալբոմի անվանումն ընտրվել է Six Flags AstroWorld արդեն գոյություն չունեցող թեմատիկ այգու պատվին, որը մինչ իր փակումը 2005 թվականին, գտնվում էր Տեխաս նահանգի Հյուստոն քաղաքում։ 2017 թվականի հարցազրույցի ժամանակ Q ամսագրին, Սքոթը խոսել է ալբոմի մասին․ «Նրանք քանդել են AstroWorld-ը՝ ավելի շատ բնակարաններ կառուցելու համար։ Սա այն է, ինչպես ես ուզում եմ, որ ալբոմս հնչի՝ երեխաներին զվարճանքների այգուց զրկելու հնչողություն։ Մենք այն հետ ենք ուզում։ Մենք այդ այգին հետ ենք ուզում։ Ահա ինչի եմ ես սա անում։ Այն հեռացրել է զվարճանքը քաղաքից»։ Նա նաև նկարագրել է ալբոմը, որպես նրա դեբյուտային՝ «Rodeo» (2015) ալբոմի շարունակություն, ասելով․ «Իմ ամբողջ գաղափարս դրանում էր, որ, եթե դուք փակվել եք «Rodeo»-ում, ապա նաև փակվել եք «Astroworld»-ում։ Ես պարզապես ավարտում եմ այն գիծը, որը սկսել եմ իմ առաջին ալբոմում։ Սա պետք է լիներ իմ երկրորդ ալբոմը։ Ես պետք է արագ գնայի, քանի որ, ինչպես ես ասել եմ, ես ունեի բոլոր այս գաղափարները, բայց հիմա ես, ի վերջո, վերադարձել եմ տուն «Astroworld»ով»։


== Ձայնագրում ==
Ալբոմի ձայնագրումը տեղի է ունեցել 2016 և 2018 թվականների ընթացքում։ Թրևիս Սքոթը տեղադրում էր բոլոր թարմացումները սոցիալական ցանցերում։ 2018 թվականի հուլիսին հայտարարվել է, որ Սքոթը զբաղվում է ալբոմով Հավայիում՝ մի շարք արտիստների և պրոդյուսերների հետ, ներառյալ Մայք Դինին, Ալեն Ռիթերին, Hit-Boy-ին, WondaGurl-ին, Tay Keith-ին, Tame Impala-ին, Ֆրենք Դյուքսին, Sonny Digital-ին և Thundercat-ին։


== Կոմպոզիցիա ==
«Astroworld»-ը հիփ հոփ ալբոմ է, որը ներառում է թրեպ և փսիխոդելիկ երաժշտության տարրեր։ «Stargazing»-ը նկարագրվել է որպես «փսիխոդելիկ թրեպ» երգ, իսկ «Coffee Bean»-ը՝ «հին դպրոցի հիփ հոփի տարածք՝ ֆանկ կիթառով»։ «Skeletons» երգը Pitchfork-ի կողմից անվանվել է «քալեյդոսքոփ փոփ», որը նմանակում է Քանյե Ուեսթի տեքստերին։


== Շապիկ ==
Շապիկը ստեղծվել է ամերիկացի լուսանկարիչ Դևիդ ԼաՉափելի կողմից։ Այն ներառում է Սքոթի հսկայական ոսկե գլուխը, որպես զվարճանքի այգու մուտք՝ երեխաների, ծնողների և այգու աշխատակիցների հետ դրա առջև։ Երկրորդ շապիկը ներառում է նույն այգին, սակայն, ավելի չափահաս բովանդակությամբ։ 2018 թվականի օգոստոսի 1-ին տրանսգենդեր մոդել Ամանդա Լեփորը, ով ԼաՉափելի հայտնի համագործակիցն է, հարցրել է, թե ինչի է նրանց հեռացրել շապիկի վերջնական տարերակից։ ԼաՉափելն ավելի ուշ պատասխանել է, ասելով, որ Լեփորը գերազանցել է շապիկի վրա պատկերած այլ մոդելներին։ Թրևիս Սքոթը պատասխանել է իր թվիթթերյան կայքէջում․ «ԼԳԲՏ համայնքի նկատմամբ միայն հարգանք է զգում»։


== Թողարկում և գովազդ ==
2017 թվականի մայիսին Սքոթը 3 երգ է տեղադրել SoundCloud-ում՝ «A Man», «Green and Purple»` Playboi Carti-ի մասնակցությամբ, և «Butterfly Effect»։ «Butterfly Effect»-ը թողարկվել է 2017 թվականի մայիսի 15-ին՝ սթրիմինգի և թվային ներբեռման ձևաչափերով, որպես ալբոմի առաջնային սինգլ։ Այն դեբյուտել է Billboard Hot 100-ի 50-րդ հորիզոնականին։ «Watch» սինգլը՝ Քանյե Ուեսթի և Lil Uzi Vert-ի մասնակցությամբ, թողարկվել է 2018 թվականի մայիսի 4-ին։ Այն 16-րդ հորիզոնական է զբաղեցրել Billboard Hot 100 հիթ-շքերթում։
2018 թվականի հուլիսի 27-ին՝ Սքոթի գլխի հսկայական արձանը հայտնվել է Լոս Անջելեսի Amoeba Music խանութում։ Արձանի տարբեր կրկնօրինակները հայտնվել են այլ տարածաշրջաններում, ներառյալ Սքոթի հայրենի քաղաքը՝ Հյուստոնը։ «Astroworld»-ի թողարկման ամսաթիվը հայտարարվել է 2018 թվականի հուլիսի 30-ի վրա՝ ալբոմի թրեյլերի հետ միասին, որը ներառել է «Stargazing» թրեքը։ «Stop Trying to Be God» երգի տեսահոլովակը թողարկվել է 2018 թվականի օգոստոսի 6-ին, դրա ռեժիսորը Դեյվ Մեյերսն էր։ Թրևիս Սքոթը ելույթ է ունեցել 3 երգերի պոպուրիով 2018 MTV Video Music Awards-ում։
«Sicko Mode»-ը ուղարկել է rhythmic և urban contemporary ռադիո 2018 թվականի օգոստոսի 21-ին՝ որպես ալբոմի երկրորդ սինգլ։ Այն գլխավորել է ամերիկյան Billboard Hot 100 հիթ-շքերթը։ «Yosemite»-ը ուղարկել է urban contemporary ռադիո 2018 թվականի նոյեմբերի 20-ին՝ որպես ալբոմի երրորդ սինգլ։ «Wake Up»-ը՝ ալբոմի չորրորդ սինգլը, -ուղարկել է rhythmic contemporary ռադիո 2019 թվականի մարտի 26-ին։


== Քննադատների ընդունելություն ==
«Astroworld»-ը լայն քննադատական ճանաչման է արժանացել։ Metacritic-ում ալբոմը ստացել միջին 85 գնահատականը, հիմնված 19 ակնարկների վրա։ AnyDecentMusic?-ը 8․1 է գնահատել 10-ից, հիմնվելով նրանց սեփական քննադատական կոնսենսուսի վրա։
Ջորդան Բասեթը NME-ից անթերի է գնահատել «Astroworld»-ը։ Նույն ընդունելությամբ հանդես է եկել նաև Exclaim!-ից Կասանդրա Գուալիարդին։ Ռոյսին Օ'Քոնորը The Independent-ից նկարագրել է «Astroworld» ալբոմը, որպես «ֆուտուրիստական ձայնագրություն՝ գրեթե անթերի պրոդյուսերությամբ, որը հիշողության մեջ երկար է մնում եզրափակիչ թրեքից հետո»։ The Line of Best Fit-ից Գրանտ Ռինդներն ասել է․ «Սքոթը կարող էր հեշտությամբ կատարել մեկ այլ խեղաթյուրված, անբարոյական նախագիծ, ինչպես իր նախորդ երկու ալբոմները, սակայն ընդգծելով իր վոկալային ներկայացումները և գտնելով լավագույն ոսկե միջինը, որը նա երբևէ ունեցել է իր աստղերի հետ համագործակցելով։ «Astroworld»-ը արժե վերանայել, անկախ նրանից, թե դուք եկել եք որպես երկրպագու կամ թերահավատ»։
«Sicko Mode»-ը ստացել է քննադատների կողմից բարձր գնահատականներ։ Շատերը համարում են այն «Astroworld»-ի լավագույն երգը։ Rolling Stone-ի համար գրելով՝ Քրիսթոֆեր Ուայնգարթենն անվանել է «ծանր թակոց» երգն «ալբոմի գլխավոր մաս» այն ժամանակ, երբ Բրենդան Քլինքենբերգը նույն ամսագրից նկարագրել է երգը որպես «Սքոթի սինթետիկ բնազդների գագաթը»։ Բրայան Ջոզեֆսը Entertainment Weekly-ից անվանել է այն «բանգերների մինի լյուքս»։ Ռոյսին Օ'Քոնորը The Independent-ից համարել է, որ Դրեյքի վոկալը «ավելի կարևոր է հնչում այս ձայնագրության վրա, քան իր նախորդ սեփական թողարկմանը՝ «Scoprion»-ում, հստակ և վստահ հոսքով»։


=== Գովասանք ===


== Առևտրային հաջողություն ==
Թրևիս Սքոթի հայրենիքում՝ ԱՄՆ-ում, «Astroworld»-ը դեբյուտել է Billboard 200-ի առաջին հորիզոնականին 537․000 վաճառված օրինակներով։ Ալբոմը ցուցադրել է տարվա երկրորդ ամենախոշոր արդյունքը՝ Դրեյքի «Scorpion»-ից հետո, և տարվա երկրորդ ամենաշատ վաճառքները՝ Դեյվ Մեթյուսի խմբի (անգլ.՝ Dave Matthews's Band) «Come Tomorrow»-ից հետո։ Ալբոմը 349․43 միլիոն սթրիմներ է հավաքել առաջին շաբաթին՝ դառնալով 5-րդ ամենախոշոր սթրիմը երբևիցե։ Այն Սքոթի առաջին համար մեկ ալբոմն է ԱՄՆ-ում։ Թողարկումից հետո, բոլոր 17 երգերն ընդգկրվել են Billboard Hot 100-ում։ Ալբոմը հավաքել է 205․000 վաճառված օրինակներ երկրորդ շաբաթվա ընթացքում, մնալով առաջին հորիզոնականին։ 2018 թվականի դեկտեմբերի 3-ին «Astroworld»-ը վերադարձել է Billboard 200-ի առաջին հորիզոնական՝ 71․000 օրինակներով վաճառվելուց հետո։ 2018 թվականի վերջին ալբոմը դարձել է երկրորդ ամենաշատ վաճառվող հիփ հոփ ալբոմը՝ Էմինեմի «Kamikaze»-ից հետո։ Այն վաճառվել է 1․985․000 օրինակներով։ 2019 թվականի նոյեմբերի 25-ին այն եռակի պլատինե է հավաստագրվել Ձայնագրող ընկերությունների ամերիկյան ասոցիացիայի (RIAA) կողմից։
Ավստրալիայում, «Astroworld»-ը դեբյուտել է ARIA Albums Chart-ի վերևում՝ դառնալով Փրևիս Սքոթի առաջին համար մեկը այդ հիթ-շքերթում։
Երկրորդ շաբաթվա ընթացքում, ալբոմը վաճառվել է 13․000 օրինակներով՝ շարունակելով գլխավորել Billboard Canadian Albums-ը։ Մեծ Բրիտանիայում, ալբոմը դեբյուտել է UK Albums Chart-ի երրորդ հորիզոնականին, դառնալով ռեփերի այդ շքերթում առաջին թոփ-10 ալբոմը։ «Sicko Mode» (9-րդ), «Stargazing» (15-րդ) և «Carousel» (29-րդ) երգերն ընգրկվել են UK Singles Chart-ի թոփ-40-ում, իսկ «Butterfly Effect»-ը 57-րդ հորիզոնականն է զբաղեցրել։


== Երգացանկ ==
Իրավունքներն ադապտացվել են Tidal-ից և BMI-ից։
Նշումներ

^[a] նշանակում է որպես համապրոդյուսեր
^[b] նշանակում է որպես լրացուցիչ պրոդյուսեր
«Carousel», ներառում է վոկալ Ֆրենկ Օուշենի կողմից, և առանց իրավունքների վոկալ՝ Big Tuck-ի կողմից
«Sicko Mode», ներառում է վոկալ Դրեյքի կողմից, և լրացուցիչ վոկալ՝ Swae Lee-ի և Big Hawk-ի կողմից
«R.I.P. Screw», ներառում է վոկալ Swae Lee-ի կողմից
«Stop Trying to Be God», ներառում է վոկալ Earth, Wind & Fire-ից Ֆիլիպ Բեյլիի և Ջեյմս Բլեյքի կողմից, և լրացուցիչ վոկալ՝ Kid Cudi-ի և BJ the Chicago Kid-ի կողմից
«No Bystanders», ներառում է վոկալ Sheck Wes-ի կողմից, և լրացուցիչ վոկալ՝ Juice Wrld-ի կողմից
«Skeletons», ներառում է վոկալ Tame Impala-ի կողմից, և լրացուցիչ վոկալ՝ The Weeknd-ի և Ֆարել Վիլյամսի կողմից
«Wake Up», ներառում է վոկալ The Weeknd-ի կողմից
«NC-17», ներառում է վոկալ 21 Savage-ի կողմից
«Yosemite», ներառում է վոկալ Gunna-ի կողմից, և լրացուցիչ վոկալ՝ Nav-ի կողմից
«Can't Say», ներառում է վոկալ Դոն Թոլիվերի կողմից
«Who? What!», ներառում է վոկալ Quavo-ի և Takeoff-ի կողմիցՍեմփլի իրավունքներ

«Carousel»-ը ներառում է «The New Style»-ի սեմփլը՝ Beastie Boys-ի երգից։
«Sicko Mode»-ը ներառում է «I Wanna Rock»-ի սեմփլը՝ Լյուքի երգից։
«No Bystanders»-ը ներառում է «Jóga»-ի սեմփլը՝ Բյորկի երգից։
«5% Tint»-ը ներառում է «Cell Therapy»-ի սեմփլը՝ Գուդի Մոբի երգից։


== Անձնակազմ ==
Իրավունքներդ ադապատցվել են Tidal-ից։
Երաժիշտներ

Մայք Դին՝ ստեղնաշարայիններ (թրեք 4), կիթառ (թրեք 17), սինթեզատոր (թրեք 17)
Սթիվի Ուանդեր՝ հարմոնիկա (թրեք 5)
Ջոն Մայեր՝ կիթառ (թրեքներ 8, 11, 13)
Շելդոն Ֆերգյուսոն՝ կիթառ (թրեք 12)
Nineteen85՝ բաս (թրեք 17)
Այսյահ Գեյջ՝ թավջութակ (թրեք 17)
Թիմ Սաբի՝ կիթառ (թրեք 17)
Սթեֆեն «Յոհան» Ֆեյգենբաում՝ լարայիններ (թրեք 17)Տեխնիկական

Մայք Դին՝ մասթերինգ (բոլոր թրեքներ), միքսինգ (թրեքներ 1–13, 16, 17), ձայնագրում (թրեք 8)
Ջիմի Քեշ՝ ինժեների օգնական (թրեքներ 1–13, 16, 17), ձայնագրում (թրեքներ 1, 4, 9–14, 17), միքսինգ (թրեքներ 6, 14)
Ջոն Շեր՝ ինժեների օգնական (թրեքներ 1, 3, 16, 17)
Բեն Սեդանո՝ ինժեների օգնական (թրեքներ 1, 3, 14, 16, 17)
Սին Սոլիմոր՝ ինժեների օգնական (թրեքներ 1–13, 16, 17)
Զաք Սթիլի՝ ձայնագրում (թրեքներ 2, 5, 12, 13, 17), միքսինգ (թրեք 6)
Թրևիս Սքոթ՝ ձայնագրում (թրեքներ 2–4, 7–11, 16), միքսինգ (թրեքներ 3–5, 7, 8, 11, 17)
Սքայլեր ՄաքԼին՝ ինժեների օգնական (թրեքներ 6, 12, 13)
Շին Կամիյամա՝ ձայնագրում (թրեք 8)
Թոմաս Քալիսոն՝ ինժեների օգնական (թրեք 15)
Բլեյք Հարդեն՝ միքսինգ (թրեք 15), ձայնագրում (թրեք 15)


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==